Azaroaren 3a

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak 11-23/PES-00129 informazio eskaera egin du, Hondakinen Funtserako bildutako zenbatekoei buruz. Hona hemen Landa Garapeneko eta Ingurumeneko kontseilariak horri buruz ematen dion informazioa:

***1. Galdera****-* *Zenbat diru bildu da 2019tik 2022ra bitarteko urte bakoitzean hondakindegian ezabatzearen eta erraustearen gaineko zergaren bidez Hondakinen Funtserako?*

|  |  |
| --- | --- |
| **Urtea** | **€** |
| 2018 | 1.351.940,68 |
| 2019 | 4.944.777,71 |
| 2020 | 5.202.605,64 |
| 2021 | 5.202.605,64 |
| 2022 | 5.068.468,91 |

***2. Galdera****- Ba al dago entitate pribatu edo publikorik 2019tik 2022ra bitarte zorretan dagoena isurketa-zergaren likidazioak direla-eta? Zer erakunde eta zenbatekoa da zorra?*

Zerga gaietan eskuduna den departamentuari dagokio hondakindegian ezabatzearen eta erraustearen gaineko zerga kudeatzea, Tributuei buruzko abenduaren 14ko 13/2000 Foru Lege Orokorrean eta Hondakinei eta haien Fiskalitateari buruzko ekainaren 18ko 14/2018 Foru Legean jasotakoarekin bat.

Departamentu horrek ez du jakin entitate pribatu edo publikorik dagoen 2019tik 2022ra bitarte zorretan dagoenik isurketa-zergaren likidazioak direla-eta.

***3. Galdera****- Hondakinen Funtsetik dirulaguntzetara bideratu beharreko zer zenbateko ez da gastatu? Hondakinen Funtseko fluxu bakoitzerako zer zenbateko dagokio 2019tik 2022ra bitarteko urte bakoitzari?*

Jarraian jasotzen dira hondakinen fluxu bakoitzari dagozkion datuak 2019-2022 aldi horretarako.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2019** |  | **2020** |  | **2021** |  | **2022** |  | **2023** |
| **ETXEKO HONDAKINEN FLUXUA:** |  |  |  |  |  |
| **Sartzeke dauden kredituak** | 168.666,67 | 808.730,82 | 842.683,20 | 690.980,67 | 5.483.415,01 |
| **Sartu diren kredituak** | -168.666,67 | -777.237,83 | -662.499,98 | 0,00 | 0,00 |
| **Justifikatzeke dauden kredituak (epea zehazteke)** | 0,00 | 0,00 | 0,00 | 0,00 | 5.472.965,54 |
| **SALDOA** | **0,00** | **31.492,99** | **211.676,21** | **902.656,88** | **913.106,35** |
|  |  |  |  |  |
| **INDUSTRIAKO HONDAKINEN FLUXUA:** |  |  |  |  |  |
| **Sartzeke dauden kredituak** | 232.774,86 | 1.207.790,30 | 934.670,79 | 956.984,02 | 1.432.330,08 |
| **Sartu diren kredituak** | -232.774,86 |  |  |  |  |
| **Justifikatzeke dauden kredituak (epea zehazteke)** |  |  |  |  | 1.432.330,08 |
| **SALDOA** | **0,00** | **1.207.790,30** | **2.142.461,09** | **3.099.445,11** | **3.099.445,11** |
|  |  |  |  |  |
| **EEH-EN ETA HMN-EN FLUXUA:** |  |  |  |  |  |
| **Sartzeke dauden kredituak** | 236.446,47 | 1.124.133,69 | 400.999,83 | 544.045,90 | 1.246.818,85 |
| **Sartu diren kredituak** | -236.446,47 |  |  |  |  |
| **Justifikatzeke dauden kredituak (epea zehazteke)** |  |  |  |  | 1.495.702,10 |
| **SALDOA** | **0,00** | **1.124.133,69** | **1.525.133,53** | **2.069.179,43** | **1.820.296,18** |

***4. Galdera****- Hondakinen Funtsak zer zenbateko dauka metatuta eta gastatu gabe guztira 2023ko ekainaren 30era bitarte?*

Hondakinen Funtsa arautzen duen uztailaren 15eko 49/2020 Foru Dekretuaren arabera, Hondakinen Funtsa bereizita integratzen da ingurumen alorrean eskumenak dituen departamentuaren aurrekontuan, eta aurrekontu ekitaldi bakoitzean Hondakinei eta haien Fiskalitateari buruzko ekainaren 18ko 14/2018 Foru Legearen 42. artikuluaren 3. apartatuan aipatutako baliabideetatik sortutako diru kopuruek edo bildutako diru kopuru errealek osatuko dute, honako aldi hauetakoek, hain zuzen ere:

a) Aurreko urteko lehenengo seihilekoa.

b) a) apartatuan adierazitakoaren aurreko urtearen bigarren seihilekoa.

Aurrekoarekin bat etorriz, Landa Garapeneko eta Ingurumeneko kontseilaria.ren abenduaren 16ko 298E/2022 Foru Aginduaren bidez, 2023ko Hondakinen Funtsaren banaketa onetsi zen. Funts hori 5.230.512 eurokoa da, zabortegian ezabatzearen eta hondakinen errausketaren gaineko zergatik eratorria, eta 62.579 euroko diru sarrerak ditu, Nafarroako Foru Komunitateko Administrazioak hondakinen arloko arau-hausteak egiteagatik ezarritako isunen ondoriozkoak.

Zenbateko horiek honela banatu dira:

* 2.660.000 euro etxeko hondakinak biltzeko, garraiatzeko edo kudeatzeko eskumena duten eta kontzeptu horrengatik zergak ordaindu dituzten toki erakundeei dirulaguntzak emateko.
* 1.345.000 euro, enpresei dirulaguntzak emateko, 2023an edo 2024an industria hondakinak prebenitzeko, berrerabiltzeko prestatzeko eta birziklatzeko proiektuak egin ditzaten.
* 937.000 euro, enpresei, unibertsitateei eta tokiko erakundeei dirulaguntzak emateko, eraikuntza eta eraispen hondakinen birziklapen eta balorizazio sistemak optimizatzeko eta hobetzeko, eta 2023, 2024 eta/edo 2025ean zehar garatuko diren hondeatutako material naturalen balorazio materiala egiteko.
* 351.091 euro 2023an eginen diren jarduketa orokorretarako eta ingurumen larrialdiko jardueretarako.

Eta aurreko horrekin bat, dirulaguntzak emateko honako deialdi hauek egin dira:

* **2.360.000,00** euro: 238E/2023 Ebazpena, martxoaren 9koa, Ingurumeneko zuzendari nagusiak emana, “2023ko Hondakinen Funtsa. Etxeko hondakinen urte anitzeko fluxua” izeneko dirulaguntzaren deialdia onesten duena.
* **1.400.000,00 euro**: 1442E/2022 Ebazpena, abenduaren 29koa, Ingurumeneko zuzendari nagusiak emana, “2023ko Hondakinen Funtsa. Arriskutsuak ez diren bestelako hondakinen urte anitzeko fluxua” izeneko dirulaguntzaren deialdia onesten duena. DDBN identifikazioa: 668476.
* **310.000 euro:** 408E/2023 Ebazpena, maiatzaren 8koa, Ingurumeneko zuzendari nagusiak emana, “2023ko Hondakinen Funtseko urteko dirulaguntza Nafarroako Unibertsitateentzat. Eraikuntza eta eraisteetan sortutako hondakinen fluxua eta hondeatutako material naturalak” izeneko dirulaguntzaren deialdia onesten duena. DDBN identifikazioa: 693195.
* **500.000 euro:** 245E/2022 Ebazpena, martxoaren 28koa, Ingurumeneko zuzendari nagusiak emana, “Enpresa pribatuetan hondakinak MITERD funtsekin kudeatzeko dirulaguntza” izeneko dirulaguntzaren deialdia onesten duena. DDBN identifikazioa: 617692.
* **430.000 euro:** 1438E/2022 Ebazpena, abenduaren29koa, Ingurumeneko zuzendari nagusiak emana, “2023ko Hondakinen Funtseko urteko dirulaguntza enpresentzat. Eraikuntza eta eraisteetan sortutako hondakinen fluxua eta hondeatutako material naturalak” izeneko dirulaguntzaren deialdia onesten duena. DDBN identifikazioa: 668461.

Hau da, 5.000.000 euro eman dira dirulaguntzetan.

2023rako Nafarroako Aurrekontu Orokorrei buruzko abenduaren 28ko 35/2022 Foru Legearen 52 artikuluari jarraikiz, honako hau gogorarazi behar da: Nafarroako Aurrekontu Orokorretan kontsignatutako gastua, Hondakinei eta haien fiskalitateari buruzko ekainaren 18ko 14/2018 Foru Legeak sortutako Hondakinen Funtsari dagokiona, kasuan kasuko ekitaldian exekutatzen ez den zatian, diruzaintzako gerakin atxikitzat joko da eta hurrengo aurrekontu-ekitaldietan txertatzen ahalko da.

Horrenbestez, gastatutako zenbatekoa azken batean diruz lagundu daitezkeen jarduketak exekutatzearen araberakoa da, hau da, diruz lagundu daitezkeen jarduerak berorien onuradunek gauzatzearen araberakoa.

Bestalde, dirulaguntza horien deialdien eraginkortasuna desberdina da fluxu bakoitzaren kasuan (etxekoak, industrialak EEHak eta HMNak). Alde batetik, etxeko hondakinen fluxuan zeuden kredituen % 100 erabili da.

Hori horrela, Ingurumeneko zuzendari nagusiak emandako urriaren 26ko 934E/2023 Ebazpen bidez onetsita geratzen da “2023ko Hondakinen Funtsa. Etxeko hondakinen urte anitzeko fluxua” izeneko dirulaguntzaren deialdia, eta laguntza ematen zaie hamazortzi toki erakunderi, guztira 2.360.000,00 euro.

Alabaina, gauza bera ez da gertatzen hondakin industrialen, EEHen eta HMNen fluxuen kasuan; Industrialen Fluxuarekin, laguntza guztiak emateko eta ordaintzeko aukera mugatzen duen Europako minimis araudiaren mende daudelako, eta EEHen eta HMNen deialdietan ez da egon nahi izan den eskaera guztia, eta, beraz, esleitutako zenbatekoak ez dira gastatzen.

Azkenik, kontuan hartu behar da urte anitzeko dirulaguntzen funtzionamendua; izan ere, horiek gauzatzeko epea bi eta hiru urte artekoa da, eta epe horretan kredituak konprometituta daude, eta justifikazio data iritsi arte ez dakigu gastatzen diren.

Geratu den zenbatekoa honako taula honetan jasotzen da:

|  |  |
| --- | --- |
| Flujo domésticos | 913.106,36 |
| Flujo industriales | 3.099.445,11 |
| Flujo RCD's | 1.820.296,18 |
|  | **5.832.847,65** |

***5. Galdera****.- Gobernuak nola gastatuko du diru hori, kontuan hartuta hondakindegian ezabatzearen eta erraustearen gaineko zergak izaera finalista duela?*

Aurreko galderan emandako erantzunarekin bat, askotariko deialdietan gastatu gabe geratu den zenbatekoak Hondakinen Funtsaren esparruan deitzen joan diren beste deialdi batzuetan erabiltzen jarraitu dira, Hondakinen Planaren helburuak betetzeko; inbertsioetarako laguntzak dira gehienbat.

Hori guztia jakinarazten dizut, Nafarroako Parlamentuko Erregelamenduaren 215. artikuluan ezarritakoa betez.

Iruñean, 2023ko azaroaren 2an

Landa Garapeneko eta Ingurumeneko kontseilaria: José María Aierdi Fernández de Barrena